

**GODIŠNJE IZVJEŠĆE**

**O SUSTAVU OSIGURAVANJA KVALITETE NA SASTAVNICI**

**UPUTE**

Ovaj dokument sadrži upute za popunjavanje godišnjeg izvješća o sustavu osiguravanju kvalitete na sastavnici Sveučilišta u Zagrebu. Popunjavanje godišnjeg izvješća provodi se kroz tablični prikaz (Excel tablica), kojeg su ove upute sastavni dio.

Struktura godišnjeg izvješća utvrđena je prema područjima osiguravanja kvalitete iz članka 6. [Pravilnika o sustavu osiguravanja kvalitete Sveučilišta u Zagrebu](http://www.unizg.hr/fileadmin/rektorat/Studiji_studiranje/Studiji/Kvaliteta/15052018-FINAL-Pravilnik_o_sustavu_osiguravanja_kvalitete_-_SENAT_lektorirano.pdf).

Pojedini elementi standarda utvrđeni su na temelju [ESG](http://www.unizg.hr/fileadmin/rektorat/Studiji_studiranje/Studiji/Kvaliteta/Kvaliteta2/anketa/ESG_in_Croatian_by_ASHE.pdf)  standarda i [Standarda za vrednovanje kvalitete sveučilišta i sastavnica sveučilišta u postupku reakreditacije visokih učilišta](https://www.azvo.hr/images/stories/novosti/Standardi_za_sveu%C4%8Dili%C5%A1ta_i_sastavnice.pdf) Agencije za znanost i visoko obrazovanje te [Priručnika za osiguravanje kvalitete Sveučilišta u Zagrebu](http://www.unizg.hr/fileadmin/rektorat/Studiji_studiranje/Studiji/Kvaliteta/Kvaliteta2/anketa/Prirucnik-osiguravanje-kvalitete-tisak-02-2014.pdf).

Godišnje izvješće o sustavu osiguravanja kvalitete na sastavnici Sveučilišta u Zagrebu kojeg čine priložena Excel tablica i word obrazac za dobru praksu, kao i pripadajuće Upute nastoje sistematizirano i precizno prikupiti odgovarajuće podatke od sastavnica, koji će omogućiti usporedbu kao i praćenje kroz dulje vremensko razdoblje. Traženi podaci uglavnom se prikupljaju na sastavnicama za potrebe izrade samoevaluacije i drugim postupcima i izvještajnim mehanizmima. Svrha ovakvog načina prikupljanja podataka jest (a) omogućiti tijelima za osiguravanje kvalitete, upravama i fakultetskim vijećima da na sveobuhvatan i cjelovit način rasprave pojedine elemente osiguravanja kvalitete, (b) potaknuti uspostavljanje funkcionalnog sustava prikupljanja podataka za pojedine aktivnosti i indikatore na godišnjoj osnovi, a koji bi unaprijedio i olakšao periodično praćenje i vrednovanje u zakonom uređenim postupcima, (c) olakšati praćenje indikatora koji su ugrađeni u sustave rangiranja sveučilišta te ciljano unaprijediti iste u svrhu jačanja reputacije i percepcije Sveučilišta u Zagrebu.

U odnosu na 13 standarda kvalitete potrebno je primarno izvijestiti o aktivnostima provedenima u akademskoj godini 2022/2023, a tamo gdje je to potrebno i smisleno referirati se na ranije započete aktivnosti koje su se nastavile i u ak. godini 2022/2023.

Za prikupljanje podataka za potrebe izrade godišnjeg izvješća, uz uobičajene načine, preporučamo koristiti i izvješća o radu koje dekani podnose fakultetskim vijećima odnosno druge izvore podataka koji se koriste za izvještavanje prema sveučilišnim tijelima, u postupcima vrednovanja, i dr.

Prvi list godišnjeg izvješća (tablice) sadrže opće informacije o sastavnici i SOK-u na sastavnici s poveznicama. Drugi list tablice sadrži podatke o važećim dokumentima koji uređuju sustav osiguravanja kvalitete na sastavnici i poveznicama na iste (bez obzira kad su usvojeni).

U okviru ovih uputa, za svaki element standarda navedeni su primjeri aktivnosti u odnosu na koje je potrebno izvijestiti u priloženoj Excel tablici godišnjeg izvješća, za svaki standard na posebnom listu.

* U stupcu B 'Aktivnost' navodi se naziv aktivnosti. Tamo gdje je to moguće predlaže se koristiti odgovarajuće glagole (donesen, utvrđen, osnovan itd.).
* U stupcu C 'Ostvareni rezultati' podrobnije se opisuje sama aktivnost navođenjem podataka i činjenica na temelju kojih se utvrđuje razina ostvarenosti standarda.
* U stupcu D 'Ocjena učinkovitosti' potrebno je ocijeniti učinkovitost provođenja aktivnosti na skali – 'u potpunosti ostvareno – djelomično ostvareno – nije ostvareno'.
* U stupcu E 'Razlozi eventualnog odstupanja od plana / poteškoće u ostvarivanju rezultata' potrebno je navesti okolnosti zbog kojih aktivnost nije u cijelosti provedena, odnosno razloge koji otežavaju ostvarivanje aktivnosti (npr. nedostatak resursa - opisati) odnosno navesti moguće dodatne korake koji se namjeravaju provesti radi provođenja aktivnosti.
* U stupcu F 'Poveznica' opisane aktivnosti potrebno je kad god je moguće potkrijepiti objavljenim dokumentima i informacijama.

Uz navedene primjere aktivnosti svaka sastavnica može navesti dodatne aktivnosti i primjere u odnosu na pojedine elemente standarda (eventualno dodati nove retke). Aktivnosti nisu nužno vezane na prethodno usvojen plan aktivnosti u području osiguravanja kvalitete. Ako plan aktivnosti sadrži i dodatne aktivnosti koje nisu navedene u ovim uputama, molimo izvijestite o istima dodavanjem novih redaka. Brojčane je podatke potrebno unositi gdje je to izrijekom zatraženo, odnosno navedeno u indikatorima.

Tablica indikatora nalazi se za svaki element standarda u kolonama H do Q. Neki od indikatora su u odnosu na prošlogodišnje revidirani/promijenjeni te su u Uputama i tablici označeni plavom bojom.

* U žuta polja odgovor se unosi automatskim odabirom prema padajućem izborniku.
* U zelena polja ručno se unose podaci (broj, naziv, tekst i sl.).

Posebice se potiče navođenje *primjera dobre prakse* u okviru pojedinog standarda, prema procjeni same sastavnice, a prema priloženom obrascu koji se nalazi na kraju ovih uputa i koji u word formatu čini sastavni dio godišnjeg izvješća. Sastavnice nisu dužne dostaviti primjer dobre prakse ako smatraju da ga u izvještajnom razdoblju nisu ostvarile, međutim prema našim saznanjima sve sastavnice imaju izvrsne primjere dobre prakse u mnogim kategorijama standarda (npr. podrška studentima, suradnja s gospodarstvom i društvenom zajednicom, poticanje razvoja nastavničkih kompetencija, cjeloživotno učenje, projekti, i sl.). Ujedno, poželjno je da se sastavnice ograniče na najviše tri primjera dobre prakse u izvještajnom razdoblju.

**Dokumenti koji uređuju sustav osiguravanja kvalitete na sastavnici**

|  |  |  |
| --- | --- | --- |
| **Dokumenti koji uređuju sustav osiguravanja kvalitete na sastavnici***Navesti strateške i druge dokumente sastavnice koji uređuju sustav osiguravanja kvalitete te navesti poveznicu na kojoj su dokumenti objavljeni, kao što su* * *Politika osiguravanja kvalitete,*
* *Pravilnik o osiguravanju kvalitete,*
* *Priručnik o osiguravanju kvalitete,*
* *Strategija razvoja sastavnice,*
* *Strategija znanstvenih istraživanja,*
* *Akcijski planovi,*
* *Etički kodeks i sl.*
 | **Godina donošenja***Navesti godinu donošenja i evtl. izmjene, s naglaskom na nove dokumente te izmjene i dopune postojećih dokumenata u ak. godini 2022/2023* | **Mrežna stranica sastavnice na kojoj su dokumenti objavljeni***Navesti poveznicu na mrežnu stranicu koja sadrži politike i opće akte kao i pojedinačne poveznice na dokumente* |

Slijedi **pregled ostvarenih aktivnosti po područjima 1 – 13 unutarnjeg osiguravanja kvalitete kojima se uspostavljaju standardi i ostvaruju ciljevi propisani gore navedenim dokumentima.**

1. **Politika osiguravanja kvalitete [ESG 1.1.]**

**Elementi standarda**

*Visoko je učilište uspostavilo funkcionalan sustav unutarnjeg osiguranja kvalitete.*

*Visoko učilište primjenjuje preporuke za unaprjeđenje kvalitete iz ranije provedenih vrjednovanja.*

*Visoko učilište podupire akademski integritet i slobode, sprječava sve oblike neetičnog ponašanja, netolerancije i diskriminacije.*

*Visoko učilište osigurava dostupnost informacija o važnim aspektima svojih aktivnosti (nastavnoj, znanstvenoj/umjetničkoj i društvenoj ulozi)*

*Visoko učilište razumije i potiče razvoj svoje društvene uloge.*

*Programi cjeloživotnog učenja koje visoko učilište izvodi usklađeni su sa strateškim ciljevima i misijom visokog učilišta te društvenim potrebama.*

***Aktivnosti***

* + *Kontinuirane aktivnosti povjerenstva ili odbora za osiguravanje kvalitete/upravljanje kvalitetom na sastavnici i ustrojstvenim jedinicama te javnost njihova djelovanja (objavljena godišnja izvješća, dostupnost informacija o sastavu i radu tijela, održanim sjednicama i značajnijim odlukama, preporukama ili aktivnostima)*
	+ *Unutarnja prosudba sustava osiguravanja kvalitete (donesen/proveden akcijski plan, SWOT analize i sl.)*
	+ *Praćenje ispunjavanja preporuka iz postupaka unutarnjeg i vanjskog vrednovanja (donošenje i praćenje ispunjenja akcijskih planova….)*
	+ *Osnivanje organizacijskih/ustrojbenih jedinica u sustavu upravljanja kvalitetom na sastavnici (Centar/Ured za projekte, Centar/Ured za cjeloživotno obrazovanje/učenje, Ured za upravljanje kvalitetom, Karijerni centar, Studentsko savjetovalište…)*
	+ *Upravljanje etičnim ponašanjem u svim aspektima djelovanja sastavnice (Etičko tijelo, Etički kodeks, protokol, postupanja Etičkog Odbora ili Povjerenstva, drugi dokumenti usmjereni na pojedine elemente akademskog integriteta i etike, npr. ravnopravnost spolova i suzbijanje diskriminacije; povjerenstvo za etičnost u znanstvenim istraživanjima i sl.)*
	+ *Aktivnosti usmjerene na ostvarivanje društvene uloge sastavnice radom u zajednici i doprinosom razvoju gospodarstva – suradnja s vanjskim dionicima, suradnja s javnim sektorom u izradi javnih politika, angažman u zajednici – volonterski rad, transfer tehnologije za društvene i komercijalne svrhe, doprinos razvoju Hrvatskoga kvalifikacijskog okvira (razvoj standarda zanimanja i kvalifikacija i njihov upis u Registar HKO)*
	+ *Cjeloživotno obrazovanje (navesti podatke o programima i aktivnostima cjeloživotnoga obrazovanja koje je sastavnica organizirala ili suorganizirala tijekom akademske godine)*

**Indikatori**

* Broj i naziv osnovanih organizacijskih/ustrojbenih jedinica u sustavu upravljanja kvalitetom na sastavnici
* Uključivanje vanjskih dionika u osiguravanje kvalitete (da/ne)
* Unutarnja prosudba sastavnice (provedena/nije provedena)
* Broj zaprimljenih predmeta i broj provedenih postupaka za otkrivanje i sankcioniranje neetičnih ponašanja te broj postupaka proslijeđenih na višu instanciju
* Broj standarda zanimanja, broj standarda (mikro, djelomičnih i cjelovitih) kvalifikacija i broj programa cjeloživotnog obrazovanja koje je sastavnica upisala u Registar HKO-a
* Broj programa cjeloživotnog obrazovanja/učenja koje sastavnica izvodi
* Pravilnik i/ili operativni plan o programima cjeloživotnog obrazovanja/učenja (donesen/u izradi/nije donesen)
1. **Izrada i odobravanje studijskih programa [ESG 1.2.]**

**Elementi standarda**

*Opći ciljevi svih studijskih programa u skladu su s misijom i strateškim ciljevima visokog učilišta te društvenim potrebama.*

*Predviđeni ishodi učenja studijskih programa koje visoko učilište izvodi odgovaraju razini i profilu kvalifikacija koje se njima stječu.*

*Visoko učilište dokazuje postignuće predviđenih ishoda učenja na studijskim programima koje izvodi.*

*Postupci planiranja, predlaganja i prihvaćanja novih te revizije ili ukidanja postojećih programa uključuju povratne informacije studenata, poslodavaca, strukovnih udruženja, alumnija.*

*Visoko učilište osigurava usklađenost ECTS bodova sa stvarnim studentskim opterećenjem.*

*Studentska je praksa sastavni dio studijskih programa (gdje je to primjenjivo).*

***Aktivnosti***

* *Kontinuirane aktivnosti povjerenstava ili odbora za nastavu, studente studije/studijske programe… (godišnja izvješća, dostupnost informacija)*
* *Postupci vrednovanja novih te izmjena i dopuna postojećih studijskih programa (započeti, završeni; upućeni u postupak na Sveučilište, interni postupci izmjena izvedbenih planova na sastavnici)*
* *Uključivanje studenata u razvoj i unaprjeđenje studijskih programa*
* *Uključivanje vanjskih dionika u razvoj i unaprjeđenje studijskih programa, ankete i sastanci s poslodavcima i alumnima*
* *Analiza zapošljivosti završenih studenata, analiza opravdanosti izvođenja studijskih programa i usklađenosti s potrebama tržišta rada, nacionalnim strategijama, znanstvenim i društvenim potrebama*
* *Priprema i pokretanje novih studijskih programa na bilo kojoj razini studija*
* *Vrednovanje i unaprjeđenje ishoda učenja i/ili sustava ECTS bodova (npr. unaprjeđenja, promjene, usklađivanja, i sl.)*
* *Sustav stručne prakse - uvođenje, unaprjeđenje, provođenje, razvoj, modeli, sporazumi s poslodavcima…*
* *Objavljivanje informacija o studijskim programima na mrežnim stranicama i društvenim mrežama*

**Indikatori**

* Broj pokrenutih i završenih postupaka vrednovanja studijskih programa pri tijelima Sveučilišta (novi, veće i manje izmjene i dopune studijskih programa svih vrsta i razina studija)
* Broj, vrste, razine i naziv novih studijskih programa u pripremi
* Uključivanje vanjskih dionika u razvoj i unaprjeđenje studijskih programa (da/ne)
* Unaprjeđenje studijskih programa na temelju povratnih informacija studenata i vanjskih dionika (poslodavaca, HZZ-a, strukovnih udruženja i alumnija, udruga) (da/ne/djelomično)
* Unaprjeđenje studijskih programa na temelju preporuka iz ranije provedenih vrednovanja (reakreditacija visokih učilišta, reakreditacija doktorskih studija i sl.) (da/ne/djelomično)
* Usklađivanje studijskih programa sa standardima kvalifikacija iz Registra HKO-a (da/ne/djelomično)
* Usklađivanje stvarnog opterećenja studenata i definiranih ECTS bodova (provodi se/ne provodi se)
* Analiza zapošljivosti završenih studenata (provodi se/ne provodi se)
* Studijski programi upisani u Registar HKO-a (da/ne/u pripremi)
1. **Učenje, poučavanje i vrjednovanje usmjereni na studenta [ESG 1.3.]**

**Elementi standarda**

*Visoko učilište osigurava poučavanje usmjereno na studenta.*

*Visoko učilište osigurava odgovarajuću podršku studentima.*

*Visoko učilište osigurava podršku u učenju studentima iz ranjivih i podzastupljenih skupina.*

*Visoko učilište omogućava studentima stjecanje međunarodnog iskustva.*

*Visoko učilište osigurava povoljne uvjete za studiranje inozemnih studenata.*

*Visoko učilište osigurava objektivno i dosljedno vrjednovanje i ocjenjivanje studentskih postignuća.*

***Aktivnosti***

* *Unaprjeđenje postupaka vrjednovanja studentskih postignuća(formativno i sumativno)*
* *Unaprjeđenje nastavnih metoda u izvođenju nastave (interaktivna nastava i nastavne metode usmjerene na studente, e-učenjei dr.))*
* *Kolegijalno vrjednovanje (nastavnik-nastavnik, nastavnik-asistent)*
* *Vrjednovanje studentskog rada i postignuća od strane dvaju ili više međusobno nezavisnih nastavnika*
* *Primjeri uključivanja studenata svih razina u znanstvena ili umjetnička istraživanja i stručni rad (projekte, znanstvene radove, i sl.)*
* *Podrška u pripremi i sudjelovanju studenata u studentskim natjecanjima, sajmovima/smotrama inovacija i sl.*
* *Podrška studentskim znanstvenim/umjetničkim/stručnim projektima i drugim aktivnostima*
* *Organizacija i održavanje studentskih znanstvenih/stručnih/umjetničkih skupova, radionice i dr. događanja te sudjelovanje studenata u takvim događanjima*
* *Mjerenje studentskog opterećenja i usklađivanje s brojem ECTS bodova*
* *Praćenje razvoja kompetencija i ishoda učenja*
* *Aktivnosti pružanja podrške studentima u učenju (kolegijalna podrška student-student/demonstrature i dr.)*
* *Prilagodba nastave i nastavnih materijala studentima s teškoćama*
* *Poticanje sudjelovanja studenata na međunarodnim znanstvenim/stručnim/umjetničkim i drugim skupovima te drugih oblika stjecanja iskustva u međunarodnom okruženju*
* *Nagrade ili priznanja uspješnim studentima (Nagrade/priznanja dekana, rektora za akademska postignuća) – broj i vrsta*
* *Studentske tribine i radionice (Dan karijera….)*
* *Studentske ankete svih razina provođenja te vrjednovanja (broj anketiranih studenata, prosječna ocjena studija, programa…)*

**Indikatori**

* Primjena nastavnih metoda koje potiču interaktivno i istraživačko učenje, rješavanje problema te kreativno i kritičko mišljenje (individualni i timski projekti, suradničko učenje, problemska nastava, terenski rad i sl.) (da/ne/djelomično)
* Analiza usklađenosti ishoda učenja, nastavnih metoda i metoda vrednovanja i ocjenjivanja (provedena/nije provedena)
* Nazivi i broj dodijeljenih nagrada/priznanja uspješnim studentima
* Mjerenje studentskog opterećenja i usklađivanje s brojem ECTS bodova (provodi se/ne provodi se)
* Broj održanih studentskih znanstvenih/stručnih/umjetničkih skupova, radionica i dr. događanja
* Uključenost studenata svih razina u znanstvena ili umjetnička istraživanja (da (procijenjeni postotak)/ne)
* Broj studentskih znanstvenih/umjetničkih/stručnih projekata koje financijski podržava sastavnica
* Prilagodba nastave, nastavnih materijala i ispitnih postupaka (npr. za studente s invaliditetom) (provodi se/ne provodi)
* Broj studenata sudionika međunarodnih znanstvenih/umjetničkih/stručnih skupova
1. **Upisi i napredovanje studenata, priznavanje i certificiranje [ESG 1.4.]**

**Elementi standarda**

*Uvjeti za upis ili nastavak studija usklađeni su sa zahtjevima studijskog programa, jasni su, objavljeni i dosljedno se primjenjuju.*

*Visoko učilište prikuplja i analizira podatke o napredovanju studenata na studiju i na temelju njih osigurava kontinuitet studiranja i završnost studenata.*

*Visoko učilište izdaje diplomu i dopunske isprave o studiju u skladu s odgovarajućim propisima.*

*Visoko učilište vodi brigu o zapošljivosti studenata nakon studija.*

***Aktivnosti***

* *Usklađivanje upisnih kvota s potrebama tržišta rada u skladu s preporukama HZZ-a te upisnom politikom Sveučilišta i sastavnice*
* *Horizontalna mobilnost studenata (priznavanje ECTS-a s drugih studijskih programa)*
* *Provođenje postupaka priznavanja prethodnog učenja (informalno, neformalno…)*
* *provođenje postupaka priznavanja razdoblja studija (prijelaz s drugih VU, kriteriji za prijelaz…)*
* *Analiza rezultata upisa studenata, završnosti i odustajanja od studija za ak. godinu i usporedba nekoliko uzastopnih ak. god.*
* *Analiza napredovanja studenata kroz godine studija (analiza prolaznosti studenata provodi se po akademskim godinama i po predmetima s prijedlozima za unaprjeđenje)*
* *Aktivnosti za povećanje konkurentnosti na tržištu rada i pri zapošljavanju*

**Indikatori**

* Broj postupaka priznavanja razdoblja studija
* Broj postupaka priznavanja prethodnog učenja
* Analiza rezultata upisa studenata (provedena/nije provedena)
* Analiza napredovanja kroz studij (provedena/nije provedena)
* Analiza odustajanja od studija (provedena/nije provedena)
* Analiza završnosti (provedena/nije provedena)
1. **Nastavno osoblje [ESG 1.5.]**

***Elementi standarda:***

*Visoko učilište osigurava odgovarajuće nastavničke kapacitete.*

*Broj i kvalifikacije nastavnika prikladni su za realizaciju studijskoga programa te obavljanje znanstvene i umjetničke djelatnosti.*

*Omjer broja studenata i nastavnika stalno zaposlenih na visokom učilištu omogućuje kvalitetno studiranje.*

*Opterećenje nastavnika usklađeno je s važećim zakonskim i podzakonskim propisima, aktima nadležnih tijela, kolektivnim ugovorima i sl.*

*Opterećenje nastavnika osigurava ravnomjernu raspoređenost znanstvenoga ili umjetničkoga rada, profesionalnog i osobnog razvoja te administrativnih obveza.*

*Zapošljavanje, napredovanje i reizbor nastavnika temelje se na objektivnim i transparentnim postupcima u kojima se prepoznaje važnost znanstvenoga, umjetničkoga istraživanja i nastavnoga rada i koji uključuju vrjednovanje izvrsnosti.*

*Postupci zapošljavanja nastavnika proizlaze iz ciljeva razvoja visokog učilišta i usklađeni su s pozitivnim zakonskim propisima i internim aktima.*

*Visoko učilište ima odgovarajuće metode odabira najboljih kandidata za svako radno mjesto i pored propisanih nacionalnih minimalnih uvjeta propisalo je kompetitivne kriterije kojima probire izvrsnost.*

*Dodatni kriteriji za napredovanje nastavnika u viša zvanja odražavaju strateške ciljeve visokoga učilišta.*

*Visoko učilište pruža podršku nastavnicima u njihovu profesionalnom razvoju.*

*Visoko učilište potiče vrjednovanje i unaprjeđivanje nastavničkih kompetencija na temelju preporuka dobivenih procjenom kolega nastavnika u izvođenju nastave te na temelju rezultata studentskoga vrjednovanja rada nastavnika.*

*Visoko učilište potiče znanstveni i umjetnički rad kako bi se ojačala povezanost obrazovanja i znanosti.*

*Nastavnici sudjeluju u međunarodnim programima mobilnosti, suradničkim projektima, umjetničkim produkcijama, mrežama i sl.*

*Visoko učilište potiče inovacije u nastavnim metodama i korištenje novih tehnologija.*

***Aktivnosti***

* + *Analiza nastavnog opterećenja nastavnika u ak. godini (s oblicima nastave i brojem studenata) te kako se ono za pojedinog nastavnika mijenjalo tijekom vremena (nekoliko uzastopnih ak. godina)*
	+ *Analiza pokrivenosti nastave vlastitim kadrom za svaki studijski program u ak. godini s podacima o omjeru brojeva studenata i nastavnika i o tome kako se on mijenjao tijekom vremena (najmanje uzastopnih 5 ak. godina)*
	+ *Donošenje i/ili revizija Plana razvoja nastavnih kapaciteta za ak. godinu (ili više njih) te praćenje njegove realizacije u ak. godini*
	+ *Donošenje novih i/ili izmjena i dopuna postojećih internih akata koji propisuju postupak i (dodatne) kriterije izbora i reizbora nastavnika*
	+ *Donošenje novih i/ili izmjena i dopuna postojećih internih akata koji propisuju kriterije za vrednovanje i nagrađivanje izvrsnosti nastavnika*
	+ *Provođenje postupaka izbora i reizbora na**znanstveno-nastavna, umjetničko-nastavna, nastavna, stručna i suradnička radna mjesta te izbora i reizbora naslovnih nastavnika na sastavnici (broj unaprjeđenih/reizabranih/novozaposlenih/naslovnih)*
	+ *Nagrađivanje nastavnika za postignuća u znanstvenom/umjetničkom/stručnom i nastavnom radu*
		- *podaci o nagradama i/ili priznanjima i broju nagrađenih u ak. god.*
	+ *Organizacija aktivnosti za unapređenje nastavničkih kompetencija nastavnika i diseminaciju primjera dobre prakse*
	+ *Sudjelovanje nastavnika u aktivnostima unapređenja nastavničkih kompetencija (seminari, radionice/broj nastavnika, broj postupaka, održanih radionica i sl.)*
		- *broj nastavnika koji su sudjelovali u aktivnostima i njihov udio u ukupnom broju nastavnika*
	+ *Poticanje nastavnika na sudjelovanje u aktivnostima unapređenja nastavničkih kompetencija*
	+ *Analiza znanstvene/umjetničke produkcije nastavnika u ak. godini i trendova tijekom nekoliko (npr. 5) uzastopnih ak. godina na razini visokog učilišta i njegovih ustrojstvenih jedinica*
		- *podaci o znanstvenoj/umjetničkoj produkciji nastavnika (broj i vrsnoća objavljenih radova i dr.)*
	+ *Sudjelovanje znanstvenika/umjetnika u međunarodnim natječajima za istraživanje i inovacije*
		- *podaci o broju prijava*
	+ *Poticanje znanstvenika/umjetnika na sudjelovanje u projektima prijenosa tehnologija i prijavama na relevantne natječaje*
	+ *Sudjelovanje znanstvenika/umjetnika u projektima prijenosa tehnologija i prijavama na relevantne natječaje*
	+ *Donošenje novog i/ili revizija postojećeg postupka za utvrđivanje etičnosti u istraživanju*
	+ *Provođenje postupaka utvrđivanja etičnosti u istraživanju (npr. omjer zaprimljenih i provedenih postupaka, broj postupaka proslijeđenih na višu instanciju)*

**Indikatori**

* Analiza nastavnog opterećenja nastavnog osoblja (provedena/nije provedena)
* Broj nagrađenih nastavnika i suradnika za znanstveni/umjetnički rad – brojevi dobivenih nagrada/priznanja koje dodjeljuje sastavnica, Sveučilište i dodijeljenih od strane vanjskih dionika
* Broj nagrađenih nastavnika i suradnika za nastavni rad – brojevi dobivenih nagrada/priznanja koje dodjeljuje sastavnica, Sveučilište i dodijeljenih od strane vanjskih dionika
* Broj organiziranih i provedenih aktivnosti unapređenja nastavničkih kompetencija i diseminacija primjera dobre prakse
* Broj i postotak nastavnika i suradnika koji su sudjelovali u aktivnostima unapređenja nastavničkih kompetencija u ak. godini
1. **Resursi za učenje i podrška studentima [ESG 1.6.]**

***Elementi standarda***

*Visoko učilište omogućava studentima savjetovanja o studiranju i karijernim mogućnostima (npr. tutore, mentore i druge savjetnike kao pomoć studentima u učenju i napredovanju).*

*Visoko je učilište uspostavilo funkcionalne postupke za profesionalno usmjeravanje studenata, psihološko savjetovanje, pravno savjetovanje, podršku studentima s invaliditetom, za podršku pri uključivanju u programe odlazne i dolazne mobilnosti te knjižnične službe i studentske službe na sveučilišnoj ili fakultetskoj razini te su studenti s njima upoznati.*

*Podrška studentima prilagođena je raznolikoj studentskoj populaciji (izvanredni studenti, stariji studenti, studenti iz inozemstva, studenti iz podzastupljenih i ranjivih skupina, studenti s određenim poteškoćama u svladavanju gradiva i prolasku kroz studij, itd.).*

*Visoko učilište zapošljava primjeren broj kvalificiranog i predanog stručnog, administrativnog i tehničkog osoblja.*

***Aktivnosti***

* *Osigurani dostupni oprema/materijali za studente (svi materijali su dostupni na stranicama pojedinih predmeta, analize broja računala, licenci, učionica, računala, laboratorija, nastavnih baza..)*
* *Osigurana obavezna i dopunska literatura za studente u dovoljnom broju primjeraka i redovito se osuvremenjuje*
* *Osiguranje adekvatnog prostora za učenje (uz knjižnicu također je osigurana učionica u kojoj studenti mogu učiti 8-20 ili duže)*
* *Osiguran primjereni prostor za rad studentskih udruga i studentske aktivnosti*
* *Osigurana administrativna podrška studentskim udrugama*
* *Aktivnosti pružanja podrške studentima prve godine (mostni kolegiji, akademski mentori itd.)*
* *Studentska kolegijalna podrška (demonstrature, studenti-mentori…)*
* *Sustav mentorstva za studente svih godina*
* *Dostupnost nastavnika (konzultacije i drugi oblici)*
* *Potpora studentske službe (dostupnost, radno vrijeme, online upisi i predaja studentskih molbi…)*
* *Financijska podrška studentskim inicijativama (studentskim projektima, skupovima, produkcijama, izdanjima)*
* *Podrška studentskom sportu i umjetničkom radu (natjecanja, treninzi, klubovi)*
* *Javnost djelovanja studenata i njihovog rada*
* *Analize infrastrukture za učenje (računala, licence, učionice…)*
* *Metode i tehnike podrške studentima iz ranjivih i podzastupljenih skupina (programi za čitanje teksta, jezične prilagodbe itd.) savjetovališta, učenje jezika, pomoć socijalno ugroženima, pristup studentima s invaliditetom, itd.)*
* *Stipendiranje studenata (osobito iz ranjivih i podzastupljenih skupina)*

**Indikatori**

* Dostupnost nastavnika studentima (objavljeno vrijeme konzultacija) (da/ne/djelomično)
* Analiza zadovoljstva studenata stručnom podrškom (tutorima, mentorima, savjetnicima, ECTS koordinatorima, knjižnicom, studentskom službom, uredom za međunarodnu suradnju itd.) (provedena/nije provedena)
* Osnivanje službi za potporu i savjetovanje studenata (psihološko, akademsko, pravno, karijerno na razini sastavnice (da/ne/planiranje)
* Ustrojena služba potpore osobama iz ranjivih i podzastupljenih skupina (da/ne/u planu)
* Prostorna pristupačnost prilagođena je studentima s invaliditetom (da/ne)
* Provode se edukacije, stručno usavršavanje i razmjena knjižničnog i administrativnog osoblja

(npr. u okviru Erasmusa) (da/ne)

* Broj, obrazovna struktura i dostupnost nenastavnog osoblja u knjižnici i administrativnim/stručnim službama vezanima uz podršku studentima
* Broj stipendiranih studenata sredstvima sastavnice (osobito studenata iz ranjivih i podzastupljenih skupina)
* Broj i vrsta sportskih nagrada i priznanja dodijeljenih studentima za

ostvarena različita sportska postignuća u ak. god.

1. **Upravljanje informacijama [ESG 1.7.]**

**Elementi standarda**

*Visoka učilišta moraju osigurati prikupljanje, analizu i korištenje informacija relevantnih za djelotvorno upravljanje programima i drugim aktivnostima.*

*Prikupljaju se osobito sljedeći podatci: ključni pokazatelji uspjeha (u znanstvenoj, umjetničkoj, nastavnoj i stručnoj djelatnosti te u drugim relevantnim područjima za sastavnicu), profil studentske populacije, napredovanje studenata, uspješnost i stopa odustajanja od studija, zadovoljstvo studenata studijskim programima, resursi za učenje i podrška dostupnosti studentima, podatci o zapošljavanju i karijerama završenih studenata.*

*Studenti i zaposlenici uključeni su u pružanje i analizu informacija te planiranje aktivnosti koje se na njima temelje.*

***Aktivnosti***

* *Razvoj i/ili implementacija novog i/ili unapređenje/povezivanje postojeće(g) digitalnog/digitalne/digitalnih:*
* *poslovnog informacijskog sustava sastavnice (pisarnica, kadrovski poslovi, nabava, prijava i praćenje projekata, računovodstveno-knjigovodstveni poslovi i dr.)*
* *sustava za upravljanje natječajima za zapošljavanje, izbore u zvanja, reizbore i sl.*
* *sustava za upravljanje dokumentima na sastavnici (izrada i kolanje dokumenata - DMS)*
* *bibliotečnog sustava sastavnice*
* *arhiva sastavnice*
* *baze podataka o znanstveno/umjetničkoistraživačkoj opremi i njenom korištenju*
* *baze podataka o prostornim kapacitetima sastavnice (arhitektonski i drugi nacrti i dr.)*
* *sustava za planiranje i praćenje (investicijskog) održavanja prostornih kapaciteta i opreme sastavnice, praćenje potrošnje energije i sl.*
* *sustava za poslovanje sa studentima (upisi na studij ili u višu godinu), upravljanje studentskim molbama i sl.*
* *sustava za upravljanje studijskim programima (razvoj novih, izmjene i dopune postojećih studijskih programa, programa cjeloživotnog obrazovanja i obrazovanja odraslih)*
* *sustava za komunikaciju s bivšim studentima (alumnima) i praćenje njihove zapošljivosti*
* *različitih sustava sastavnice i/ili povezivanje s digitalnim informacijskih sustava drugih dionika (SuZ, MZO)*
* *Priprema i objava godišnjeg i višegodišnjeg (periodičkog) izvješća o radu sastavnice (u digitalnom i/ili tiskanom obliku)*

*Priprema i objava godišnjeg izvješća o sustavu osiguranja kvalitete sastavnice (u digitalnom i/ili tiskanom obliku)*

**Indikatori**

* Implementiran cjelovit i povezan računalni poslovni informacijski sustav sastavnice (da/ne/djelomično)
* Implementiran cjelovit računalni sustav za poslovanje sa studentima (online upiti, studentske molbe i dr.) (da/ne/djelomično)
* Implementiran sustav prikupljanja podataka o alumnima (da/ne/djelomično)
* Objavljeno izvješće o radu sastavnice u ak. godini s podacima o znanstvenoj, nastavnoj i stručnoj djelatnosti (da/ne/djelomično)
1. **Informiranje javnosti [ESG 1.8.]**

**Elementi standarda**

*Informacije o studijskim programima i ostalim aktivnostima visokog učilišta javno su dostupne na hrvatskom i nekom od svjetskih jezika.*

*Visoko učilište obavještava zainteresiranu javnost o kriterijima upisa, upisnim kvotama, studijskim programima, ishodima učenja i kvalifikacijama, oblicima podrške koji su studentima na raspolaganju.*

*Visoko učilište obavještava zainteresiranu javnost o ostalim pokazateljima (npr. analizama prolaznosti, zapošljavanju završenih studenata, stopama odustajanja, ishodima dosadašnjih vrednovanja i sl.).*

 *Vodi se briga o zaštiti osobnih podataka.*

 *Vodi se briga o obvezama iz Zakona o pravu na pristup informacijama.*

 ***Aktivnosti***

* + *Objava informacija o sastavnici i njezinoj djelatnosti na mrežnim stranicama: poveznice na objavljene pravilnike, upute, kriterije, raspored, ispitne rokove*
	+ *Objava informacija o važnim događanjima na mrežnim stranicama (na hrvatskome i na stranim jezicima)*
	+ *Objava provedenih analiza na mrežnim stranicama (broj i vrsta analize, poveznice)*
	+ *Priprema i slanje priopćenja tiskanim i radiotelevizijskim medijima o događanjima na sastavnici (broj priopćenja, intervjua, sudjelovanja u važnim događanjima; poveznice)*
	+ *Kontinuirano unaprjeđenje komunikacije drugim komunikacijskim kanalima i na društvenim mrežama (broj javnih službenih profila sastavnice, poveznice, odgovarajući propisi)*
	+ *Prevođenje mrežnih stranica i relevantnih akata (sastavnice i njezinih ustrojbenih jedinica) na strane jezike*
	+ *Izdavanje manjih informativnih publikacija o studijskim programima i djelatnostima sastavnice (broj publikacija, poveznica na dokument)*
	+ *Izdavanje i promocija publikacija uz važne obljetnice djelovanja sastavnice ili njezinih ustrojbenih jedinica (odsjeka, zavoda) (broj publikacija, poveznica na događaj)*
	+ *Predstavljanje važnijih provedenih analiza (npr. uz pokretanje velikih istraživačkih projekata, uz ustroj novih studijskih programa i sl.) navesti broj predstavljanja, poveznicu na događaj*
	+ *Osnovni podatci o tijelima na sastavnicama (navesti tijela, poveznica na stranice, npr. povjerenstva, radna tijela)*
	+ *Objava izvještaja o pravu na pristup informacijama (broj izvještaja, analiza izvještaja)*
	+ *Promicanje identiteta i prepoznatljivosti fakulteta u cjelini*
	+ *Promocija i prezentacija studija (diplomske/ doktorske radionice, dan otvorenih vrata, smotra…) broj održanih promocija, radionica, dana otvorenih vrata*
	+ *Postojanje udruga alumnija, sastanci alumnija, aktivnosti alumnija u smislu promocije sastavnice ili sveučilišta*
	+ *Uspostava baze podataka o alumnijima, praćenje zapošljivosti i djelovanja alumnija, njihove društvene uloge, javne objave o njihovu djelovanju (poveznica na bazu, na profil udruga alumnija, na održana događanja, na biltene i sl.)*

**Indikatori**

* Uspostavljen sustav i baza kontakata s alumnijima i poslodavcima (da/ne/djelomično/u izradi)
* Broj aktivnosti na prezentaciji studija i fakulteta
* Objava informacija u skladu sa Zakonom o pravu na pristup informacijama (da/ne/djelomično)
* Objava informacija o zapošljavanju završenih studenata (da/ne/djelomično)
* Objava informacija o provedenim analizama (prolaznosti, stopama odustajanja, ishodima dosadašnjih vrednovanja) (da/ne/djelomično)

|  |
| --- |
| 1. **Kontinuirano praćenje i periodična revizija studijskih programa [ESG 1.9.]**
 |

**Elementi standarda**

*Razvojne aktivnosti povezane sa studijskim programima sustavne su i redovite te uključuju različite dionike.*

*Planiranje i predlaganje novih studijskih programa uključuje analizu opravdanosti, kapaciteta i usklađenosti sa strateškim ciljevima na lokalnoj i državnoj razini te ostalim potrebama u društvu.*

*Visoko učilište dokazuje opravdanost izvođenja istih ili sličnih studijskih programa unutar istoga sveučilišta.*

*Visoko učilište objavljuje aktualne inačice studijskih programa.*

*Visoko učilište evidentira izmjene studijskih programa i analizira njihovu svrsishodnost.*

***Aktivnosti***

* *Unaprjeđenje studijskih programa na temelju:*
* *povratnih informacija studenata i vanjskih dionika (poslodavaca, strukovnih udruženja, alumnija)*
* *novih znanstvenih spoznaja koje su rezultati istraživanja (npr. na znanstvenim projektima) ili suradnje s drugim (inozemnim) sveučilištima koja provode sličan program: navesti projekte iz kojih su proistekli novi studijski programi, navesti projekte međunarodne suradnje iz kojih je proizašao studijski program (ili modul, kolegij)*
* *preporuka iz ranije provedenih vrjednovanja (inicijalna akreditacija, reakreditacija visokih učilišta, reakreditacija doktorskih studija i sl.)*
* *analize provedene u suradnji s dionicima (studentima, nastavnicima, vanjskim dionicima), broj analiza*
* *Objavljene aktualne inačice studijskog programa u ISVU, na mrežnim stranicama fakulteta, kao i na mrežnim stranicama ustrojbenih cjelina (odsjeka, zavoda), objavljen informacijski paket ECTS-a/Red predavanja*
* *Evidencije izmjena studijskih programa, manjih i većih, odobrenih od vijeća sastavnice (pri uredu za kvalitetu) - broj izmjena od reakreditacije, po godinama*
* *Postojanja baze studijskih programa i provedenih izmjena*
* *Povratne informacije dionika (iz gospodarstva, javnoga sektora, ostalih društvenih dionika, alumnija, i sl.)*
* *Revizije, izmjene i dopune studijskih programa (svih razina studija)*

**Indikatori**

* Uspostavljen sustav evidencije izmjena i dopuna studijskih programa (da/ne/djelomično/u izradi)
* Broj postupaka izmjena i dopuna studijskih programa pri Sveučilištu u ak. godini
* Analiza svrsishodnosti izmjena i dopuna studijskih programa (provedena/nije provedena)
* Revizije studijskih programa provedene u suradnji s dionicima (studentima, nastavnicima, vanjskim dionicima) (da/ne)
1. **Periodično vanjsko osiguravanje kvalitete [ESG 1.10.]**

**Elementi standarda**

*Visoko je učilište analiziralo prijedloge za poboljšanja i provodi aktivnosti na temelju ranije provedenih vrednovanja (unutarnjih i vanjskih).*

*Visoko učilište analizira poboljšanja i na temelju njih planira daljnji razvoj.*

***Aktivnosti***

* *Akcijski plan i izvješća o realizaciji akcijskog plana na temelju preporuka povjerenstava iz ranije provedenih vrednovanja - broj realiziranih aktivnosti iz akcijskoga plana*
* *Primjeri rezultata postignutih na temelju preporuka iz ranije provedenih vrednovanja (prvi ciklus reakreditacije, reakreditacije doktorskih studija, vrednovanja u organizaciji drugih agencija iz inozemstva itd.)*
* *Provedeno unutarnje vrjednovanje sustava osiguravanja kvalitete i godina provedbe*
* *Pripreme na sastavnici u okviru postupka reakreditacije (interni postupci, tijela, nadležnosti, izrada izvješća i sl.)*

**Indikatori**

* Broj planiranih i broj realiziranih aktivnosti iz akcijskog plana u ak. godini
* Akreditacijske preporuke Agencije za znanost i visoko obrazovanje
* izdana potvrda o ispunjavanju uvjeta za obavljanje djelatnosti visokog obrazovanja i/ili znanstvene djelatnosti odnosno dijela djelatnosti (da/ne)
* izdana uskrata dopusnice za obavljanje djelatnosti visokog obrazovanja i/ili znanstvene djelatnosti odnosno dijela djelatnosti (da/ne)
* izdano pismo očekivanja s rokom uklanjanja nedostataka do tri godine (da/ne)
* Broj dobivenih certifikata kvalitete
* Provedba aktivnosti na temelju ranije provedenih vrednovanja (da/ne/djelomično
1. **Znanstvenoistraživačka i umjetničkoistraživačka djelatnost [Pravilnik o sustavu osiguravanja kvalitete na Sveučilištu u Zagrebu, područje br. 11.]**

**Elementi standarda:**

*Nastavnici (znanstvenici, umjetnici) i suradnici objavljuju odgovarajući broj kvalitetnih znanstvenih publikacija.*

*Visoko učilište ima učinkovite postupke poticanja kvalitetna znanstvenog objavljivanja.*

*Visoko učilište evidentira podatke o publikacijama (indeksiranost, citiranost, h-indeks, ako je primjenjivo).*

*Znanstvena ili umjetnička aktivnost visokog učilišta vidljiva je u doktorskim radovima.*

*Nastavnici (znanstveni, umjetnici) i suradnici visokog učilišta aktivno promiču znanstvena ili umjetnička postignuća na skupovima u zemlji i inozemstvu.*

*Visoko učilište ima učinkovit sustav potpore istraživanju i prijenosu znanja i tehnologija.*

*Nastavnici i suradnici sudjeluju u aktivnostima znanstvenih, umjetničkih i strukovnih udruženja.*

*Visoko učilište prati potrebe razvoja znanstvenih disciplina, potrebe društva i tržišta rada te ih razmatra u planiranju svojih istraživačkih aktivnosti.*

*Nastavnici (znanstvenici, umjetnici) dobitnici su sveučilišnih, nacionalnih i međunarodnih nagrada i priznanja za znanstvenu i umjetničku djelatnost.*

*Visoko učilište nositelj je odgovarajućeg broja znanstvenih ili umjetničkih projekata (sveučilišnih, nacionalnih, međunarodnih)*

*Nastavnici (znanstvenici, umjetnici) sudjeluju na pozvanim predavanjima te nacionalnim i međunarodnim skupovima.*

*Nastavnici (znanstvenici, umjetnici) članovi su znanstvenih, umjetničkih odbora skupova, uredništava časopisa.*

*Visoko učilište raspolaže odgovarajućim resursima za znanstvenu ili umjetničku djelatnost.*

*Visoko učilište prepoznaje i nagrađuje znanstvena ili umjetnička postignuća svojih zaposlenika.*

*Visoko učilište kontinuirano unaprjeđuje svoju znanstvenu ili umjetničku djelatnost financiranjem, povećavanjem ljudskih resursa, prilagodbom prostora i ulaganjem u potrebnu opremu, nabavom odgovarajuće literature, potporom diseminaciji rezultata i izradi doktorskih radova.*

***Aktivnosti***

* *Objava izvješća i/ili analize znanstveno/umjetničkoistraživačkoj djelatnosti sastavnice u ak. godini (s popisom, klasifikacijom i citiranošću objavljenih radova i znanstvenih monografija, popisom i opisom projekata, patenata, međunarodnih suradnji, organizaciji znanstvenih/umjetničkoistraživačkih skupova, sudjelovanja zaposlenika i studenata na konferencijama i dr.)*
* *Organizacija međunarodnih i/ili domaćih znanstveno/umjetničkoistraživačkih skupova (konferencija, simpozija, ljetnih škola, radionica i sl.)*
* *Uspostava novih i/ili značajno unapređenje postojećih istraživačkih laboratorija i/ili grupa*
* *Nabava nove kapitalne znanstveno/umjetničkoistraživačke opreme (popis i opis, s izvorimafinanciranja)*
* *Transfer znanja i tehnologija (suradnja) s domaćim i međunarodnim subjektima izvan natječaja za mobilnost*
* *Uspostava i/ili unapređenje znanstveno/umjetničkoistraživačke suradnje s domaćim i inozemnim institucijama, uključivanje u međunarodne mreže, inicijative i sl. (sporazumi/ugovori o suradnji i sl.)*
* *Prijave i obrane doktorskih radova i dvojnih doktorata (broj prijavljenih i popis obranjenih doktorskih radova po područjima/poljima i doktorskim studijima)*
* *Međunarodni i domaći znanstveno/umjetničkoistraživački projekti*
* *Znanstvena/tehnološka suradnja s gospodarstvom i javnim sektorom u primjeni znanja i prijenosu tehnologije*
* *Inovacije i patenti (nagrade/priznanja, odobreni patenti, pokrenute prijave patenata i sl.)*
* *Poticanje razvoja, osnivanje i/ili razvoj razvojnih (start-up) i spin-off tvrtki*
* *Popularizacija znanosti/umjetnosti (popis popularizacijskih aktivnosti s brojem sudionika i posjetitelja)*
* *Nagrade/priznanja znanstvenicima za znanstveno/umjetničkoistraživački rad, nova članstva u*

*akademijama (HAZU i dr.)*

**Indikatori**

* Broj znanstvenih ili umjetničkih projekata (sveučilišnih, nacionalnih, međunarodnih)
* Analiza znanstveno/umjetničkoistraživačke djelatnosti sastavnice u ak. godini (provedena/nije provedena)
* Broj pokrenutih prijava i broj odobrenih patenata u ak.godini
* Broj i vrsta nagrade/priznanja znanstvenicima za znanstveno/umjetničkoistraživački rad, nova članstva u akademijama (HAZU i dr.)
* Broj sklopljenih ugovora/sporazuma o znanstveno-istraživačkoj/umjetničko-istraživačkoj suradnji
* Broj promoviranih doktora znanosti i/ili umjetnosti
* Broj doktorskih radova proizašlih iz projekata
* Broj pozvanih predavanja na znanstvenim skupovima
* Broj znanstvenih radova (Web of Science i Scopus) u 2022. godini
* Broj radova u znanstvenim časopisima kategorije a1 i a2 (koji nisu zastupljeni u Web of Science i Scopus) u 2022. godini (ako je primjenjivo)
* Broj znanstvenih i uredničkih knjiga
* Broj i naziv osnovanih organizacijskih/ustrojbenih jedinica vezanih uz potporu znanstveno-istraživačkoj/umjetničko-istraživačkoj djelatnosti u ak. godini (Ureda za projekte i sl.)
* Broj umjetničkih djela definiranih kao vrhunsko postignuće od međunarodnog i nacionalnog značaja
* Broj premijerno predstavljenih umjetničkih djela na manifestacijama od međunarodnog i nacionalnog značaja
1. **Stručna i umjetnička djelatnost [Pravilnik o sustavu osiguravanja kvalitete na Sveučilištu u Zagrebu, područje br. 12.]**

***Elementi standarda:***

*Evidentiraju se sporazumi o suradnji između Sveučilišta i sastavnica s jedne strane te gospodarskih subjekata i strukovnih organizacija s druge strane.*

*Vrednuju se i odobravaju programi cjeloživotnog obrazovanja.*

*Evidentiraju se programi cjeloživotnog obrazovanja koje provodi Sveučilište ili sastavnica u suradnji sa strukovnim organizacijama.*

*Sastavnica / Sveučilište donose pravila / preporuke o odobravanju rada na stručnim projektima.*

*Evidentiraju se stručni projekti.*

*Evidentira se sudjelovanje nastavnika u uredništvima i recenzentskim postupcima stručnih časopisa.*

*Evidentira se stručna djelatnost sastavnice na razini Sveučilišta.*

*Evidentiraju se savjetodavne uloge nastavnika u međunarodnim, državnim, regionalnim te lokalnim ustanovama ili tijelima, stručnim udrugama kao i drugi stručni poslovi u drugim pravnim osobama i doprinosi javnoj službi.*

*Evidentiraju se nagrade i priznanja dodijeljena nastavnicima za stručni rad.*

*Evidentira se organizacija i sudjelovanje na stručnim skupovima.*

***Aktivnosti***

* *Objava izvješća o stručnom/umjetničkom radu sastavnice u ak. godini (s popisom radova, monografija, projekata, udžbenika, organiziranih i održanih skupova, sudjelovanja u skupovima i dr.)*
* *Organizacija stručnih i/ili umjetničkih skupova (kongresa, konferencija, radionica i dr.)*
* *Organizacija i izvođenje programa cjeloživotnog obrazovanja i obrazovanja odraslih (tečajevi i sl.)*
* *Značajni stručni i/ili umjetnički projekti (popis i opis)*
* *Suradnja sa sustavom predtercijarnog obrazovanja (škole, vrtići i sl.)*
* *Suradnja s gospodarstvom (ugovori i/ili sporazumi o suradnji)*
* *Međunarodna stručna i/ili umjetnička suradnja*
* *Uključenost u strukovna, javna, savjetnička tijela i odbore u privatnom i javnom sektoru*
* *Nagrade/priznanja za stručni i/ili umjetnički rad (popis dobitnika)*

**Indikatori**

* Broj stručnih i/ili umjetničkih projekata, ekspertiza i istraživanja
* Broj i vrsta nagrada/priznanja nastavnicama za stručni i/ili umjetnički rad
* Broj sklopljenih ugovora i/ili sporazuma o stručnoj i/ili umjetničkoj suradnji s gospodarstvom i drugim vanjskim dionicima
* Vođenje evidencije organizacija i sudjelovanja na stručnim skupovima (da/ne)
* Vođenje evidencije stručnih projekata (da/ne)
* Vođenje evidencije programa cjeloživotnog obrazovanja u suradnji sa strukovnim organizacijama (da/ne)
* Broj objavljenih stručnih radova
1. **Mobilnost, međunarodna suradnja i internacionalizacija [Pravilnik o sustavu osiguravanja kvalitete na Sveučilištu u Zagrebu, područje br. 13.]**

**Elementi standarda**

*Sveučilište svojim nastavnicima i studentima omogućuje sudjelovanje u nastavi odnosno pohađanje predmeta izvan matičnoga studija/sastavnice/znanstvenoga područja.*

*Međunarodna i međuinstitucijska suradnja odvija se putem sudjelovanja u međunarodnim projektima i programima mobilnosti te multilateralnih i bilateralnih ugovora s domaćim i inozemnim ustanovama.*

*Unutarnja mobilnost*

*Sastavnice imaju jasno definirane uvjete i kriterije prelaska studenata sa srodnih studijskih programa.*

*Reguliran je postupak priznavanja srodnih kolegija prilikom prelaska studenata sa srodnih studijskih programa.*

*Studentima se omogućuje upis razlikovnih predmeta odnosno polaganje razlikovnih ispita koji su preduvjet za upise na diplomske i poslijediplomske studije.*

*Vanjska mobilnost*

*Svi dionici imaju pristup točnim i pouzdanim izvorima informacija te podatcima o uvjetima ostvarivanja mobilnosti uključujući pojedinosti ugovora između matične ustanove i ustanove domaćina razmjene.*

*Akademsko i praktično savjetovanje studenata u svrhu odabira programa mobilnosti i partnerske ustanove uzima u obzir osobne interese, vještine, stupanj znanja i motivaciju studenta te potiču njihov razvoj.*

*Ugovor o učenju (Learning Agreement) ili Ugovor o stručnoj praksi (Training Agreement) potpisuju matična ustanova i ustanova domaćin te student.*

*Prije odlaska/dolaska na razmjenu obavljaju se pripreme prema potrebama pojedinaca (učenje jezika, upoznavanje s kulturom, osiguravanje izvora financiranja boravka, zdravstveno osiguranje, dozvola boravka i sl.)*

*Ustanova domaćin treba osigurati pomoć dolaznom studentu kako bi se što uspješnije uklopio, putem npr. dodjele mentora, studenata mentora ili studenta domaćina, organiziranoga međusobnog upoznavanja svih dolaznih studenata.*

*Međunarodni projekti*

*Sveučilište i sastavnice unutar strategije i akcijskoga plana znanstvenoga ili umjetničkoga istraživanja ističu važnost sudjelovanja u međunarodnim projektima.*

*Sukladno istraživačkoj strategiji Sveučilišta u Zagrebu stvaraju se uvjeti za povećanje broja nastavnika uključenih u međunarodne istraživačke projekte.*

*Kolegiji na stranom jeziku za domaće studente i strane studente na razmjeni:*

*Izvode se kolegiji na stranom jeziku kako bi se privuklo strane studente i uključilo ih u redovnu nastavu, a domaćim studentima omogućila „internacionalizacija kod kuće“, tj. studiranje na stranom jeziku.*

*Međunarodni studijski programi*

*Pokretanje združenih međunarodnih studijskih programa (joint degree programms)*

***Aktivnosti***

* *Izvođenje nastave na engleskom jeziku (primjerice, osigurano izvođenje nastave na engleskom na 60% predmeta te je na studiju sudjelovalo 7 stranih studenata)*
* *Dostupnost nastave za strane studente (tečajevi hrv. jezika za dolazne studente)*
* *Aktivno prijavljivanje projektnih prijedloga na EU natječaje (HORIZON EUROPE, LIFE i sl.) (primjerice, ukupno prijavljeno 17 projektnih prijedloga, a ostvareno financiranje na 6)*
* *Potpora međunarodnim aktivnostima studenata i nastavnika u okviru Erasmus mobilnosti (broj dolaznih i odlaznih studenata, nastavnika i nenastavnog osoblja) ili drugih mehanizama razmjene*
* *Broj sklopljenih i realizacija bilateralnih sporazuma i načelni dogovori o programskoj suradnji te razmjeni nastavnika i studenata sa međunarodnim srodnim visokoobrazovnim institucijama (realizacija aktivnosti po sporazumima, broj gostujućih nastavnika, zajednički projekti)*
* *Aktivno sudjelovanje u radu međunarodnih mreža*
* *Međunarodna mobilnost nastavnika i nenastavnog osoblja (podaci o ostvarenoj mobilnosti na inozemnim visokim učilištima)*
* *Poticanje nastavnika i nenastavnog osoblja na međunarodnu mobilnost*
* *Osigurana administrativna podrška provedbi međunarodnih projekata (ured za projekte /znanost i sl.)*

**Indikatori**

* Broj dolaznih i odlaznih studenata u ak. godini
* Broj dolaznog i odlaznog nastavnog osoblja
* Broj dolaznog i odlaznog nenastavnog osoblja
* Broj akreditiranih studijskih programa na engleskom jeziku
* Broj kolegija na engleskom jeziku na studijima na hrvatskom jeziku
* Broj združenih studijskih programa
* Broj stranih studenata uključen u učenje hrvatskoga jezika
* Broj sklopljenih međunarodnih ugovora i/ili sporazuma (ukupno i u ak. godini)
* Broj i naziv osnovanih organizacijskih/ustrojbenih jedinica posvećenih međunarodnoj suradnji i mobilnosti, s brojem zaposlenih (npr. Ured za međunarodnu suradnju, 3 zaposlena)

**Odbor za upravljanje kvalitetom – namjera da se identificiraju, katalogiziraju i nagrade primjeri dobre prakse u upravljanju kvalitetom na sastavnicama**

Prema dolje prikazanom obrascu koji je dostupan u zasebnom word dokumentu molimo navedite primjer dobre prakse koji se odnosi na neki od standarda kvalitete, a za kojeg smatrate da je od posebne važnosti za samu sastavnicu i unaprjeđenje nastave, znanstvenoistraživačkog, umjetničkog i stručnog rada, resursa za nastavu i istraživanja, položaja studenata, međunarodne suradnje, transfera tehnologije, unaprjeđenja karijera i veza s alumnijima te vanjskim dionicima, digitalizacije, upravljanja informacijama i javnosti rada.

**OBRAZAC PRIMJERA DOBRE PRAKSE**

|  |  |
| --- | --- |
| Sastavnica |  |
| Naziv aktivnosti |  |
| Vrijeme provedbe |  |
| Uključena tijela i osobe |   |
| Indikatori ostvarenja |  |
| Opis aktivnosti (do 3.000 znakova) |   |
| Obrazloženje odabira primjera dobre prakse (navesti zašto smatrate da je navedena aktivnost primjer dobre prakse; do 1000 znakova) |   |
| Planovi za dodatno unaprjeđenje (navesti moguće planirane aktivnosti u sljedećem razdoblju) |   |

**Primjer:**

Naziv aktivnosti: Uspostava sustava za cjeloživotno obrazovanje na fakultetu/akademiji

Vrijeme provedbe: prosinac 2020. – rujan 2022.

Uključena tijela i osobe: nadležni prodekani (prodekan za nastavu i studente, prodekan za upravljanje kvalitetom i cjeloživotno obrazovanje), tajnik fakulteta, Povjerenstvo za osiguravanje kvalitete, Odbor za cjeloživotno obrazovanje i suradnju s vanjskim dionicima / Fakultetsko vijeće i uprava fakulteta

Indikatori ostvarenja

* Uspostavljena organizacijska jedinica Centar za cjeloživotno obrazovanje
* Zaposlene 2 osobe (1 puno radno vrijeme, 1 ½ radnog vremena temeljem ugovora o djelu)
* Izrađen i objavljen katalog programa cjeloživotnog obrazovanja
* Donesen Pravilnik o cjeloživotnom obrazovanju
* Pokrenuto 7 novih programa cjeloživotnog obrazovanja
* Pokrenuto usklađivanje sa skupom odnosno skupovima ishoda učenja u Registru HKO-a

Opis aktivnosti u 3.000 znakova

Obrazloženje odabira primjera u 1.000 znakova

Planovi za unaprjeđenje:

* Uvesti 6 novih programa
* Povećati broj polaznika za 30% po programu / ukupno
* Pokrenuto 5 programa u suradnji sa stručnim udrugama